b'\n_START_ARTICLE_\nBhagavad-gita\n_START_SECTION_\nIzjave znanih osebnosti o Bhagavad-giti\n_START_PARAGRAPH_\nDr. Edmund Weber, profesor teologije v Frankfurtu_NEWLINE_"Ta izdaja Bhagavad-gite A. C. Bhaktivedante Svamija Prabhupade predstavlja Zahodu najstarej\xc5\xa1o indijsko duhovno tradicijo natan\xc4\x8dneje kot katero koli drugo knji\xc5\xbeevno delo, obenem pa je tudi prispevek k razumevanju med narodi, ki je dandanes tako zelo pomembno."_NEWLINE_Mohandas K. Gandhi, revolucionar_NEWLINE_"Ko me obhajajo dvomi, ko zrem razo\xc4\x8daranju v o\xc4\x8di in na obzorju ne vidim \xc5\xbearka upanja, se zate\xc4\x8dem k Bhagavad-giti in poi\xc5\xa1\xc4\x8dem verz, ki me potola\xc5\xbei in mi tudi sredi najve\xc4\x8dje \xc5\xbealosti izvabi nasmeh na obraz. Kdor se poglobi v nauk Gite, lahko iz nje vsak dan znova \xc4\x8drpa veselje in vedno nova spoznanja."_NEWLINE_Ralph Waldo Emerson, pesnik_NEWLINE_"Bhagavad-giti dolgujem \xc4\x8dudovito izku\xc5\xa1njo. To je bila prva knjiga; bilo je, kot da nam govori ves imperij, ne nekaj malega in nepomembnega, ampak nekaj velikega in jasnega, glas stare inteligence, ki je razmi\xc5\xa1ljala v neki drugi dobi in okolju in tako razkrila enaka vpra\xc5\xa1anja, ki begajo tudi nas."_NEWLINE_Herman Hesse, pisatelj_NEWLINE_"To \xc4\x8dudovito razodetje, ta \xc5\xbeivljenjska modrost, ta filozofija, ki se je razcvetela v religijo, je prav to, kar i\xc5\xa1\xc4\x8demo in kar potrebujemo."_NEWLINE_Thomas Emerson, teolog_NEWLINE_"Gito lahko vidimo kot glavno knji\xc5\xbeno podporo najve\xc4\x8dji indijski verski civilizaciji, najstarej\xc5\xa1i pre\xc5\xbeiveli kulturi na svetu. Ta prevod in komentar sta \xc5\xa1e ena manifestacija ve\xc4\x8dne pomembnosti Gite."_NEWLINE_Dr. Samuel Atkins, profesor sanskrta na Univerzi Princeton_NEWLINE_"Akademska in verodostojna izdaja Bhagavad-gite A. C. Bhaktivedante Svamija Prabhupade je name naredila velik vtis. Je najpomembnej\xc5\xa1e delo tako za akademike kot druge in je zelo uporabna kot priro\xc4\x8dnik in referen\xc4\x8dni vir. To izdajo toplo priporo\xc4\x8dam vsem svojim \xc5\xa1tudentom."_NEWLINE_Johann Wolfgang von Goethe_NEWLINE_"To je knjiga, ki me je v \xc5\xbeivljenju najbolj razsvetlila."_NEWLINE_Oskar Kogoj_NEWLINE_"Vesel sem, da smo Slovenci zdaj dobili Gito v tako ob\xc5\xa1irni izdaji, saj tudi nam vedsko znanje nikakor ni tuje. Beseda veda kakor v sanskrtu tudi v sloven\xc5\xa1\xc4\x8dini pomeni znanje ali v\xc3\xa9denje, zato bi se moral s \xc4\x8disto studen\xc4\x8dnico znanja, ki vre iz Bhagavad-gite, kakr\xc5\xa1na je, spoznati prav vsak Slovenec."\n_START_SECTION_\nSlava Bhagavad-gite\n_START_PARAGRAPH_\nBhagavad-gita po vsem svetu slovi kot dragulj indijske duhovne modrosti. Njenih 700 verzov, v katerih \xc5\xa0ri Kri\xc5\xa1na pou\xc4\x8duje Svojega zaupnega prijatelja Ard\xc5\xbeuno, nam v celoti odkriva nauk o samospoznavanju._NEWLINE_"Tistega, ki zelo resno in iskreno bere Bhagavad-gito, Gospod milostno za\xc5\xa1\xc4\x8diti pred posledicami njegovih preteklih grehov." - Gita-mahatmja 2_NEWLINE_"\xc4\x8ce se vsak dan okopamo, se o\xc4\x8distimo umazanije, \xc4\x8de pa se vsaj enkrat okopamo v vodah Bhagavad-gite, ki so kot sveta voda reke Ganges, bo z nas odplaknjena vsa ne\xc4\x8disto\xc4\x8da materialnega \xc5\xbeivljenja." - Gita-mahatmja 3_NEWLINE_"Gitopani\xc5\xa1ada, Bhagavad-gita, je bistvo vseh Upani\xc5\xa1ad in je kot krava, Gospod Kri\xc5\xa1na pa spreten pastir\xc4\x8dek, ki jo molze. Ard\xc5\xbeuna je kakor tele, izvrstno mleko Bhagavad-gite pa je namenjeno velikim modrecem in \xc4\x8distim bhaktam." - Gita-mahatmja 6_NEWLINE_"Naj bo en sam sveti spis za vse ljudi - Bhagavad-gita. Naj bo en sam Bog za ves svet - \xc5\xa0ri Kri\xc5\xa1na. Naj bo le ena hvalnica, ena mantra, ena molitev ali pesem o njegovem imenu: Hare Kri\xc5\xa1na, Hare Kri\xc5\xa1na, Kri\xc5\xa1na Kri\xc5\xa1na, Hare Hare / Hare Rama, Hare Rama, Rama Rama, Hare Hare. In naj bo eno samo opravilo - slu\xc5\xbeenje Vsevi\xc5\xa1nji Bo\xc5\xbeanski Osebnosti." - Gita-mahatmja 7'